હવે ગુજરાતમાં ડિગ્રી એન્જિનિયરીંગ કૉલેજનો રાફડો ફાટી નીકળ્યો હોય તેમ દરેક વિસ્તારમાં આવી કૉલેજ જોવા મળે છે. ગુજરાતમાં એન્જિનિયરિંગની બેઠકો કરતાં પ્રવેશપાત્ર વિદ્યાર્થીઓની સંખ્યા ઓછી હોઈ માગ કરતાં પુરવઠો વધુ હોય તે ક્ષેત્રમાં મંદી આવે તેવો ઘાટ સર્જાયો છે. હાલ એન્જિનયરીંગની મોટાભાગની શાખાઓના વિદ્યાર્થીઓને નોકરી મળવી મુશ્કેલ થઈ છે. અભ્યાસની શરૂઆતનાં વર્ષોમાં વિદ્યાર્થીઓને પ્લેસમેન્ટ અને ઉજજ્વળ તકોનાં સપનાં તો બતાવાય છે, પરંતુ એન્જિયરીંગનાં ચાર વર્ષ પછી મોટાભાગના વિદ્યાર્થીઓને નોકરી બાબતે હાડમારી વેઠવાનો વારો જ આવે છે.